ועדת הכספים, כנסת 20, פרוטוקול מספר 291, 2016-02-29 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בהצעת חוק הסדרת העיסוק בייצוג על-ידי יועצי המס (תיקון מס' 3).

משה גפני: מי מציג את החוק?

משה גפני: אני מציע שאפשר להתחיל להקריא את החוק ולהסביר סעיף-סעיף.

משה גפני: זה לא חוק גדול.

משה אשר: בסדר גמור.

משה גפני: זה מוסכם על-ידי יועצי המס?

משה אשר: כן, זה בתיאום איתם.

משה גפני: מישהו מהם פה?

משה אשר: אני אתן רקע קצר.

משה אשר: בנוסף לכובעי כמנהל רשות המסים אני גם יושב-ראש מועצת יועצי המס, ובתוך המועצה יש גם נציגויות ללשכת יועצי המס.

משה אשר: אנחנו באים לעשות כמה תיקונים קטנים לחוק שמבוססים על ניסיון שנלמד לאורך הזמן בתחום ההסדרה, בתחום היכולת לתת אישורים לפעילויות שיועצי המס ממילא עושים בתיקים שהם מייצגים בהם, אז שיוכלו להציג בפני כל גוף אישור על הנתונים האלה.

משה אשר: לדוגמה אם עושים משכורות בעסקים הם יכולים לתת אישור על המשכורת, ויוכלו להציג אותה בפני משרדי ממשלה או מקומות אחרים.

משה אשר: עד היום יש מקרים שמבקשים אישורים של רואי חשבון, וחשבנו שזה לא נכון ולא ראוי.

משה אשר: לכן הסעיף הראשון מדבר על אפשרות לתת אישורים על דברים שהם עוסקים בהם.

משה אשר: נושאים נוספים שיש לנו שם הם נושאים של התמחויות בתחום ונושא של הפרדה בין חוקר לבין תובע כאשר יש עבירות.

משה גפני: בכל הארגונים האחרים יש הפרדה אצל עורכי הדין, רואי החשבון?

משה אשר: באופן עקרוני כן.

משה אשר: אנחנו ישבנו עם משרד המשפטים ויישרנו את הקו בדברים האלה.

משה גפני: הבנתי.

משה גפני: בסדר.

מנואל טרכטנברג: יש לי שאלה אליך, מה ההכשרה שנדרשת מיועץ מס?

משה אשר: ניתן הסבר.

משה אשר: שי, בבקשה.

שי אהרוניביץ: בוקר טוב, אני מזכיר מועצת יועצי המס.

שי אהרוניביץ: מי שמבקש להיות יועץ מס צריך ראשית להציג תעודת בגרות או תעודה חילופית לבגרות וכן תעודת יושר.

שי אהרוניביץ: כמו כן הוא צריך לעבור סדרת בחינות מקצועיות שיחסית למנעד הבחינות הקיימות היום כדי לקבל רישיון מקצועי זה נחשב - - -

משה גפני: זה החוק שאני עשיתי?

שי אהרוניביץ: תחליף לבגרות.

משה גפני: לא התחליף, את כל החוק.

שי אהרוניביץ: כן, בוודאי.

שי אהרוניביץ: כל החוק.

משה אשר: ההסדרה.

שגית אפיק: גם את תחליפי הבחינות עשית.

משה גפני: כן, אבל עשיתי את חוק יועצי המס.

שי אהרוניביץ: עוברים בחינה ראשונה מקיפה ביסודות החשבונאות - -

מנואל טרכטנברג: לקראת זה הם לומדים?

שי אהרוניביץ: כן.

שי אהרוניביץ: במקביל אנחנו נמצאים כרגע בתהליך לתת אפשרות גם למוסדות אקדמיים להכין אנשים לבחינות.

שי אהרוניביץ: כיום הם לומדים במוסדות חיצוניים למוסדות אקדמיים – המכללה למנהל, משלב, לא מעט בבתי ספר ברשתות חרדיות.

שי אהרוניביץ: זה מקצוע שהיום הרבה נשים חרדיות גם משתלבות בו כי זה מקצוע שלא דורש תואר אקדמי.

מנואל טרכטנברג: כמה זמן לומדים לזה?

שי אהרוניביץ: זה מסלול שלוקח בערך שנתיים של לימודים.

שי אהרוניביץ: זה בתנאי שעוברים את הבחינות בציונים עוברים.

שי אהרוניביץ: נדרשים לארבע בחינות שהן לא קלות: בחינה אחת בחשבונאות ועוד 3 בחינות מדורגות במיסים: מיסים א', מיסים ב' ומיסים ג'.

שי אהרוניביץ: כמו כן ביצוע של התמחות של שנה במשרד ייעוץ מס או במשרד רואה חשבון או – ואנחנו מבקשים לאפשר את האפשרות הזאת – ברשות המסים.

שי אהרוניביץ: זאת אומרת עובד רשות המסים שרוצה להיות יועץ מס יוכל להתמחות ברשות המסים בהתאם לתיקון שאנחנו מביאים היום.

משה אשר: אפשר להקריא?

משה גפני: כן, בבקשה.

משה גפני: פרופ' טרכטנברג, אני לא אשכח נאום של אברהם פורז.

משה גפני: הוא היה שר הפנים באותה עת, נדמה לי.

משה גפני: הוא אמר, מדובר על מקצוע – למה צריך את כל הדברים האלה?

משה גפני: למה צריך בחינות על הנושא הזה?

משה גפני: מה זה משנה מה הוא עשה ומה הוא לא עשה?

משה גפני: הוא לומד את המקצוע הזה.

משה גפני: בשביל מה צריך את כל התהליך?

משה גפני: דווקא משרד המשפטים או משרד האוצר התעקש על כך שכן יצטרכו, ואני אז עשיתי גם את בחינות הבגרות וגם את התחליפים, שזה מקביל לבגרות, וצריך לעבור.

משה גפני: מי שאין לו בגרות צריך לעבור שתי בחינות נוספות.

משה גפני: בדיוק.

משה גפני: הם צריכים ללמוד את זה.

משה גפני: בבתי הספר התיכוניים של "בית יעקב" לומדים את זה היום.

משה גפני: לא לומדים רק מורות וגננות כמו שהיה פעם, אלא יש מקצוע של ייעוץ מס.

משה גפני: עם רואי חשבון אין להם בעיה.

משה גפני: אני מופיע גם אצל רואות חשבון חרדיות בימים הקרובים, ואין בעיה עם רואי חשבון.

משה גפני: אבל עם ייעוץ מס הייתה בעיה.

משה גפני: זה היה יותר קשה מאשר רואת חשבון או עורכת דין.

משה גפני: תראה את החוק – החוק מקל בעניין עורכי דין ורואי חשבון, ומקשה בעניין יועצי מס.

משה גפני: זה מסיבות היסטוריות, לא שהיה בזה רעיון.

מנואל טרכטנברג: כמה יועצי מס יש כיום?

שי אהרוניביץ: כאלפיים, אלפיים חמש מאות.

משה גפני: בתקופה שלי היו אחד עשר אלף רואי חשבון ואלפיים יועצי מס.

מנואל טרכטנברג: וכמה מתוכם מהמגזר החרדי?

מנואל טרכטנברג: אתה יודע?

משה גפני: לא יודע.

משה גפני: אתם יודעים?

משה גפני: יש לכם נתון?

הקראה: הרבה מאוד.

הקראה: זה מקצוע נגיש.

משה גפני: יש הרבה יועצות מס ויועצי מס.

שי אהרוניביץ: באזור ירושלים יש הרבה.

משה גפני: גם בכל הארץ.

מנואל טרכטנברג: מצוין.

הצעת חוק הסדרת העיסוק בייצוג על ידי יועצי מס (תיקון מס' 3), התשע"ו–2016

שגית אפיק: תסביר את זה, בבקשה.

שגית אפיק: בייחוד לאור השאלות בניסוח שהתעוררו בימים האחרונים כדאי שתסביר.

שי אהרוניביץ: כפי שנאמר בתחילת הדיון על-ידי משה אשר התעוררה, למעשה, בשנים האחרונות בעיה שיועץ מס הוא בעל המקצוע שמייצג עצמאים כי יועצי מס לא יכולים לייצג חברות.

שי אהרוניביץ: חלק גדול מהעצמאים מיוצגים על-ידי יועצי מס.

שי אהרוניביץ: נניח אמא עצמאית רוצה לקבל גן מסובסד.

שי אהרוניביץ: היא צריכה להביא אישור הכנסות שזה דבר בסיסי שהעירייה דורשת לשם כך.

שי אהרוניביץ: מה שקרה הוא שהיו עיריות שסירבו לקבל אישורים של יועצי מס.

שי אהרוניביץ: הם אמרו, בשום מקום בחוק לא נאמר שיועץ מס יכול לאשר.

שי אהרוניביץ: עורכי הדין, לפי לשכת עורכי הדין, יכולים לאשר תצהירים.

שי אהרוניביץ: גם רואי חשבון, לפי כללי הביקורת, יכולים לאשר.

שי אהרוניביץ: יועצי מס לא יכולים לאשר.

שי אהרוניביץ: מה המצב האבסורדי שנוצר?

שי אהרוניביץ: שאמא שהיא עצמאית ומיוצגת על-ידי יועץ מס כל השנים צריכה ללכת במיוחד לרואה חשבון או לעורך דין שיאשר לה את ההכנסות שלה, בעוד מי שמכיר בצורה הטובה ביותר את ההכנסות שלה זה דווקא יועץ המס שלה.

שי אהרוניביץ: לכן הגענו לנקודות אבסורדיות.

משה אשר: גם התשלום שהיא הייתה צריכה לשלם למישהו אחר שלא מכיר את התיק הוא יותר גבוה מאשר אחד שמנהל את השוטף של התיק שלה.

משה אשר: לכן חשבנו שזה נכון יותר וענייני יותר.

משה אשר: מדובר על יועצי מס שייתנו אישורים שלהם - -

שגית אפיק: יטפלו בתיקים קטנים בעצם.

משה אשר: - - הם מכירים את הנתונים בצורה הכי טובה.

משה אשר: עושים עליהם בקרות, ולכן שיוכלו באופן טבעי לתת אישורים באותם מקרים.

שלומית ארליך: אז המשמעות של הסעיף הזה היא שאם יש מצב שיועץ מס עשה דוח שנתי הוא יכול לגזור נתון מתוך הדוח השנתי, ולהגיד שהנתון הזה תואם למה שיש בדוח השנתי.

משה אשר: לדוגמה, הוא עשה דוח שנתי של עצמאי, ונדרש למשל להגיד מה הרווח השנתי של אותו אדם, אז הוא יוכל להגיד, שלפי הנתונים שהוא עשה לפיהם את הדוח השנתי, הרווח של הבן הזה הוא, נניח, מאתיים אלף שקל לשנה, ולכן הוא מאשר את זה.

ספי זינגר: רק להסביר לפרוטוקול כי הייתה בעיה של ניסוח.

שגית אפיק: כן, תסביר, בבקשה.

ספי זינגר: הרעיון הוא שיועץ מס מייצג – אני קורא את התיקון – "רשאי לתת אישור".

ספי זינגר: האישור שהוא נותן הוא לא אישור לרשות המסים או לביטוח לאומי, אלא אישור לגורם אחד – לגן, למשרד הכלכלה וכולי.

ספי זינגר: הנתונים באישור הזה מבוססים על נתונים שהוא עשה בדוחות שהוא הגיש או עתיד להגיש לרשות המסים או למוסד לביטוח לאומי.

ספי זינגר: זאת המשמעות של הניסוח.

שגית אפיק: בסדר גמור.

שגית אפיק: אתה יכול לעבור להקראת סעיף 2, ישי.

שי אהרוניביץ: התיקון הזה הוא יחד עם סעיף 3.

שגית אפיק: תסביר, בבקשה.

שי אהרוניביץ: זה הסעיף שמאפשר לעובדי רשות המסים לאמן בעצמם.

שי אהרוניביץ: נכון להיום הנוסח של החקיקה הראשית מחייב שההתמחות תהיה אצל רואה חשבון או יועץ מס שמייצגים מול רשות המסים.

שי אהרוניביץ: ברור שאם מפקח ברשות המסים או רכז ברשות המסים ביצע את הבחינות ומבקש לעשות התמחות הוא לא יכול להתמחות בייצוג מול רשות המסים וגם לא בצורה של חל"ת כי, כמובן, יש פה בעיה של ניגוד עניינים.

שי אהרוניביץ: לכן כדי לאפשר התמחות בתוך רשות המסים תיקנו גם את סעיף 10 וגם את סעיף 11.

שי אהרוניביץ: גם הגדרנו בצורה טובה יותר מי יכול בצורה טובה יותר.

שי אהרוניביץ: ב-11(א)(3) אנחנו מגדירים בצורה ברורה יותר מי יכול לאמן בתוך רשות המסים כי נכון להיום הנוסח הוא אמורפי.

שי אהרוניביץ: קבענו שמי שהוא רואה חשבון או מישהו שהוא יועץ מס או יכול להירשם כיועץ מס, ועובד, כמובן, על הפרקים הרלוונטיים בפקודת מס הכנסה, חלקים ב' עד ה'.

שלומית ארליך: פה יש החלק שהיה במקור ב-(א)(3) שאומר שמי שעבר הכשרה מקבילה להכשרתם של יועצי המס.

שלומית ארליך: בעצם אתם מוותרים על ההכשרה המקבילה?

שי אהרוניביץ: אנחנו בדיונים מול משרד המשפטים.

שי אהרוניביץ: לדעתי, זה היה כבר לפני שנה וחצי בישיבה אצל ספי.

שי אהרוניביץ: אמרנו שהנוסח כיום הוא בעייתי.

שי אהרוניביץ: זאת אומרת מה זה "הכשרה מקבילה להכשרתם של יועצי מס מייצגים" וכו'.

שי אהרוניביץ: לכן התיקון של 11(א)(3) הוא כדי לעשות את הדברים יותר ברורים.

שי אהרוניביץ: אין פה משהו מהותי.

שי אהרוניביץ: זאת אומרת עובד רשות המסים שהוא רואה חשבון, יועץ מס; או רשאי להירשם בפנקס יועצי המס, וכפי ששגית שאלה – גם עובד, כמובן, ברשות המסים חמש שנים כי אנחנו לא רוצים שמי שיאמן זה אדם שאתמול בבוקר נהיה רואה חשבון, אלא כמו במקצועות אחרים דורשים ותק בעבודה.

שי אהרוניביץ: התיקון של סעיף 10, סעיף 10(א) מוסיף את האפשרות להתמחות בתוך רשות המסים; כי כפי שאני אומר, הנוסח כיום אומר שההתמחות צריכה להיות בייצוג נישומים לפני רשויות המס, וזה כמובן בלתי אפשרי לעובד שיושב בתוך רשות המסים.

משה אשר: יש גם דברים מקבילים באימון שאנחנו עושים בראיית חשבון.

ג'ק בלנגה: אפשר לומר משהו?

משה גפני: בבקשה.

ג'ק בלנגה: אני מלשכת רואי החשבון.

ג'ק בלנגה: לדעתי, להגביל את זה ל-ב' ו-ה' זה קצת מוגבל כי אם יש רואי חשבון בהנהלה אפשר להתמחות גם אצלם.

ג'ק בלנגה: צמצמתם מדי ב-ב' ו-ה'.

ג'ק בלנגה: כדאי להרחיב את זה, ולכתוב, לרבות בהנהלת רשות המסים כי זה לא הגיוני שהוא לא יכול לעשות התמחות במחלקה המקצועית.

משה אשר: היום ההסדר שלנו עם מועצת רואי החשבון הוא שהמאמנים יהיו דווקא מהשטח ולא בהנהלה.

משה אשר: נראה לנו יותר נכון שדווקא אנשים שעושים תיקים בשטח ועושים את הביקורת הם אלה שיעשו את הפיקוח ואת האימון לאותם יועצי מס שנמצאים בשטח.

משה אשר: כרגע אין לנו גם בעיה עם כמויות אז נשאיר את זה כך.

ג'ק בלנגה: בסדר.

משה גפני: למה אתה רוצה גם הנהלה?

ג'ק בלנגה: לעיתים הרשות לוקחת עובדים מצוינים להנהלה, ואז ייווצר מצב שהם לא יכולים לעשות התמחות אף על פי שעוסקים שם בנושאים מקצועיים מאוד גבוהים.

ג'ק בלנגה: ככה מקובל גם במשרדי רואי חשבון.

משה גפני: אבל יש מספיק אנשים בשטח.

ג'ק בלנגה: אבל החקיקה היא לאורך זמן, היא לא נקודתית.

משה גפני: משה?

משה אשר: אנחנו לא רואים כרגע צורך.

שגית אפיק: זה היה בנוסח הישן?

שי אהרוניביץ: הנוסח הישן לכאורה לא מאפשר בכלל התמחות בתוך רשות המסים.

שגית אפיק: אז זה לא היה.

משה גפני: לאט-לאט.

משה גפני: אנחנו פה בינתיים.

משה גפני: אמנם באופוזיציה, אבל פה.

שגית אפיק: סעיף 4, בבקשה.

משה גפני: תודה.

משה גפני: תסביר.

ישי פרלמן: זה סעיף שמפריד בין תפקידי התובע לבין תפקידי החוקר, ויוצר תפקיד חדש של חוקר שיעשה את עבודת החקירה.

משה גפני: תודה.

משה גפני: עוד משהו?

ישי פרלמן: כן.

ישי פרלמן: אנחנו רוצים להוסיף סעיף 5 שאיננו פה.

ישי פרלמן: כיום כתוב בנוגע לאגרות שתשולם אגרה דו-שנתית ברישום בפנקס ואגרת רישיון חד-פעמית.

ישי פרלמן: אנחנו כיום לא גובים אגרת רישיון חד-פעמית, ואנחנו רוצים לאפשר ששר האוצר יקבע בתקנות אגרה שנתית ולא אגרה דו-שנתית.

ישי פרלמן: לכן אנחנו רוצים לתקן את הסעיפים.

שגית אפיק: מה אתם מבקשים?

שי אהרוניביץ: למעשה, היום, לפי סעיף 38(א)(1), אנחנו גובים אגרה לבחינה.

שי אהרוניביץ: זה ממשיך כמובן: (2) אגרת רישיון חד-פעמית; (3) אגרה דו-שנתית לרישום בפנקס; (4) אגרת רישום מתמחים.

שי אהרוניביץ: הלכה למעשה אנחנו גובים אגרה שנתית.

שי אהרוניביץ: לפי תקנות אגרות, שיש אפשרות לשלם אגרה דו-שנתית, אבל אין הנחות למי שמשלם מראש שנתיים.

שי אהרוניביץ: בפועל גם אף אחד לא מבקש לשלם מראש שנתיים, וזה גם לא מקובל במועצות אחרות.

שי אהרוניביץ: לכן אנחנו פשוט רוצים לעשות אגרה תקופתית.

שי אהרוניביץ: זאת אומרת לאפשר לנו לקבוע אגרה תקופתית שתהיה אגרה שנתית.

משה גפני: אני עושה הפסקה של חמש דקות.

משה גפני: שגית, תנסו להבין את זה.

שגית אפיק: בסדר.

משה גפני: אני מחדש את הישיבה.

משה גפני: אני פשוט הייתי צריך ללכת לוועדת הכנסת בעניין קבוצות רכישה.

משה גפני: אנחנו היינו בדיון לגבי תוספת שרשות המסים ביקשה.

ישי פרלמן: היום לפי סעיף 38 לחוק, שר האוצר יכול לקבוע אגרות.

ישי פרלמן: בין האגרות שהוא יכול לקבוע זה גם אגרת רישיון חד-פעמית ואגרה דו-שנתית לרישום בפנקס.

ישי פרלמן: בפועל אנחנו לא לוקחים אגרת רישיון חד פעמית, והחובה לקבוע אגרה דו-שנתית - -

משה גפני: זה על דעתכם?

קריאות: כן.

משה גפני: רואי החשבון יש בעיה?

קריאה: הם לא קשורים.

משה גפני: אני אגיד לך מה ההתלבטות שלנו.

משה גפני: אני רוצה לאשר את זה.

משה אשר: בקצרה – היום יש לנו סמכות לגבות אגרה חד-פעמית, ואנחנו לא גובים, ויש סמכות לגבות אגרה דו-שנתית, ודה-פקטו אנחנו עושים אגרה שנתית כמקובל בכל המקצועות החופשיים.

משה אשר: לכן אנחנו מבקשים להתאים את זה למציאות, לבטל את האגרה הדו-שנתית ולרשום אגרה שנתית.

שגית אפיק: אבל מה יש בתקנון?

שגית אפיק: בתקנות יש שנתי או דו-שנתי?

שי אהרוניביץ: התקנות קובעות היום תעריף לדו-שנתי.

משה אשר: יש גם שנתי וגם דו-שנתי.

שגית אפיק: ואתם גובים רק שנתי ולא דו-שנתי.

שי אהרוניביץ: דו-שנתי יעשה לנו בעיה.

משה אשר: אנחנו לא גובים דו-שנתי, זה גם לא מקובל.

משה אשר: אנחנו עושים שנתי, ויש תעריף לשנתי.

שלומית ארליך: אז התיקון יהיה שבסעיף 38(א) פסקה (2) תימחק, ובפסקה (3) במקום "דו-שנתי", יבוא "שנתי".

משה אשר: בדיוק כך.

משה גפני: אני משבח את רשות המסים בחוק הזה שהם עושים סדר בנושא יועצי המס שזה דבר שאני מאוד רגיש אליו.

משה גפני: אבל אני חושב שכולם.

משה גפני: עצם העובדה שזה נעשה בהסכמה, אני משבח אתכם על העניין הזה.

משה גפני: לפני שאנחנו מצביעים על החוק הזה אני מבקש למזג חוק שלי ושל אורי מקלב: הצעת חוק הביטוח הלאומי (תיקון – ייצוג בפני המוסד).

ג'ק בלנגה: ברשותך, לפני שאתה עובר לחוק אחר, אני רוצה, ברשותך, עוד התייחסות של משה לנקודה נוספת.

משה גפני: בבקשה.

ג'ק בלנגה: בסעיף ב' עד ה' – חוק מע"מ הוא חוק מכובד במדינה.

ג'ק בלנגה: מי שעוסק ברשות המסים יכול לעשות התמחות.

ג'ק בלנגה: וגם פה ניטרלתם את חוק מע"מ.

משה גפני: לא הבנתי.

ג'ק בלנגה: שאפשר יהיה לעשות התמחות גם בתחנות מע"מ ולא רק במס הכנסה.

ג'ק בלנגה: ההגבלה של ב' עד ה' קצת מפריעה.

משה גפני: במע"מ אתם יכולים להסכים.

משה אשר: עיקר הטיפול של יועץ המס הוא במיסוי האישי ופחות במיסוי של העוסק.

משה אשר: אם הוא עושה את הדוח השנתי הוא עושה את נקודות הזיכוי ואת המשכורות, ולכן זה נמצא יותר במס הכנסה ופחות אצל העוסקים במע"מ.

משה אשר: לכן ההתמחות הבסיסית החשובה ביותר היא דווקא בפקודת מס הכנסה ופחות בחוק מע"מ.

משה אשר: לכן לדעתנו, זה כן צריך להיות במיסוי הפרט ובמיסוי האישי שנמצא במס הכנסה.

ג'ק בלנגה: אבל זה גם רואי חשבון פה, משה.

שגית אפיק: אבל לא מדובר על רואי חשבון, ג'קי.

ג'ק בלנגה: אבל גם רואי החשבון פה.

שגית אפיק: הסעיף מדבר על "רואה חשבון, יועץ מס מייצג העובד ברשות המסים בישראל חמש שנים בביצוע חלקים ב' עד ה'".

שגית אפיק: ג'קי אומר שמבחינתו זה רלוונטי לרואה חשבון שעוסק במע"מ.

שגית אפיק: זאת השאלה, לא לגבי יועץ מס.

שגית אפיק: לא היה להם את זה קודם.

שגית אפיק: כשאני מסתכלת על הנוסח הישן ביחס לרואי חשבון אני לא רואה שהייתה המגבלה הזאת.

משה אשר: קודם כול אין לנו בעיה של מאמנים בתוך המערכת לייעוץ מס; שנית רואה חשבון שעובד בביקורת בתחום המע"מ ברשות המסים לא עוסק ביום-יום שלו במיסוי הפרט.

משה אשר: מכיוון שאנחנו רוצים שאותו יועץ מס יתמחה קודם כול במיסוי הפרט המקום הטבעי שלו הוא במקום של מס הכנסה.

ג'ק בלנגה: אז בוא נפריד בין רואי חשבון לבין יועצי מס.

ג'ק בלנגה: כי רואי חשבון היום עושים התמחות אצלך במע"מ בפועל.

ג'ק בלנגה: אתה חותם להם.

ג'ק בלנגה: אז עכשיו אתה מבטל את זה.

קריאות: - - -

משה אשר: רואי חשבון זה משהו אחר.

ג'ק בלנגה: אבל זה סעיף שחל גם על רואי חשבון עכשיו.

משה אשר: לא.

משה אשר: רק על יועצי המס.

ירון גינדי: הסעיף הוא על מי שמאמן את יועץ המס.

משה אשר: מי יכול לאמן את יועץ המס בתוך רשות המסים.

ג'ק בלנגה: חזרתי בי.

משה אשר: אוקיי.

ירון גינדי: אני רוצה לומר עוד משפט אחד, ברשותך.

ירון גינדי: קודם כול אני רוצה להודות גם ללשכות האחיות – ללשכת רואי החשבון וללשכת עורכי הדין - -

משה גפני: זה מאוד חשוב מה שאתה אומר עכשיו.

ירון גינדי: - - שהגיעו לכאן לתמוך בחקיקה שלנו – גם יוסי אלישע מלשכת עורכי הדין וגם ג'ק בלנגה מלשכת רואי החשבון וכמובן מרשות המסים משה אשר.

ירון גינדי: אני רק רוצה לתקן הערה לפרוטוקול שלא קשורה לחוק הזה לחלוטין.

ירון גינדי: שי אהרונוביץ אמר שיועצי מס לא רשאים לייצג חברות.

ירון גינדי: יועצי מס בוודאי רשאים לייצג חברות.

ירון גינדי: אנחנו מייצגים חברות, אבל אנחנו לא עושים ביקורת ולא חותמים על מאזנים ועל דוחות מבוקרים, אבל בוודאי מייצגים אותם.

ירון גינדי: אין לזה שום קשר לחקיקה הזאת.

ירון גינדי: זאת רק הערה לפרוטוקול.

ירון גינדי: תודה לכולכם.

משה גפני: תודה רבה.

משה גפני: אני שוב חוזר על תודתי לעניין הזה.

משה גפני: אני מאוד שמח על ההסכמה.

משה גפני: אני אבקש למזג את החוק הבא.

משה גפני: אני שוחחתי עם שר הרווחה, חבר הכנסת חיים כץ.

משה גפני: בעצם בהסדרה הזאת של חוק הביטוח הלאומי בעניין יועצי המס מדובר כבר זמן רב שגם יועצי מס יוכלו לייצג את הלקוחות מול הביטוח הלאומי.

משה גפני: חיים כץ אמר לי שיש הצעת חוק ממשלתית בעניין הזה שעומדת לעשות את זה.

משה גפני: הוא אמר שאמור לצאת תזכיר חוק - -

ירון גינדי: יצא תזכיר.

קריאה: יש גם פרטית וגם ממשלתית.

משה גפני: זה צריך להגיע לוועדת שרים ביום ראשון הבא.

משה גפני: אנחנו לקחנו את הנושא הזה – זה בעצם קשור לחוק הזה.

משה גפני: ועדת שרים לחקיקה אישרה את החוק שלנו, אבל היא אמרה שנמתין לחוק הממשלתי.

משה גפני: אני דיברתי עם השר חיים כץ, והוא בעניין הזה, והוא מאוד מרוצה שהנושא הזה התקדם.

משה גפני: זה גם הזמן שצריך לתקן את זה.

משה גפני: אני הצעתי, ובסופו של דבר אחרי דין ודברים הוא גם הסכים, שנשלב את זה בחוק הממשלתי, אם אתם מסכימים.

משה גפני: זה תזכיר חוק שבלאו הכי יצא כבר.

משה גפני: זה פשוט מקצר את התהליך.

משה גפני: יש הסכמה לעניין הזה.

משה גפני: אם אין הסכמה אני לא אמזג, אני אמרתי לו.

משה גפני: כיוון שהוא הודיע שיש הסכמה, אם יש הסכמה של רשות המסים אני אבקש למזג את זה, ואז אנחנו נצביע.

משה גפני: יש הסכמה, משה?

משה אשר: אין לנו התנגדות.

משה גפני: בסדר.

שגית אפיק: תשאל את שלומי מהביטוח הלאומי.

שלומי מור: אדוני, אני וידאתי את זה כרגע עם לשכת השר כי ההבנה הייתה שזה יוצמד להצעה הממשלתית בנושא.

שלומי מור: אבל קיבלתי את מה שאמר אדוני שאין כל מניעה להצמיד את זה להצעה הנוכחית.

משה גפני: אני רק רוצה לדעת מקצועית אם יש בעיה עם זה.

שלומי מור: לא, אדוני, מקצועית אין שום בעיה עם זה.

משה גפני: זה בסדר.

שלומי מתר: זה זהה להצעה הממשלתית, למעשה.

משה גפני: בסדר.

משה גפני: אני מבקש למזג את הצעת חוק הביטוח הלאומי (תיקון – ייצוג בפני המוסד), התשע"ו-2016.

משה גפני: מי בעד המיזוג?

משה גפני: מי נגד?

שגית אפיק: לפי סעיף 84 לתקנון.

משה גפני: לפי סעיף 84.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד המיזוג – רוב

משה גפני: נמנעים – אין

משה גפני: בעד- רוב, אין מתנגדים, אין נמנעים.

משה גפני: המיזוג אושר.

משה גפני: נא להקריא את הצעת החוק.

הצעת חוק הביטוח הלאומי (תיקון – ייצוג בפני המוסד), התשע"ו-2016 תיקון סעיף 386 1.

בחוק הביטוח הלאומי [נוסח משולב], התשנ"ה-1995, בסעיף 386, אחרי "רואה חשבון" יבוא "יועץ מס מייצג".

משה גפני: אני קודם מצביע על החוק הממשלתי.

שגית אפיק: את המיזוג אנחנו צריכים להביא לוועדת הכנסת.

משה גפני: אני יכול להצביע בתנאי?

שגית אפיק: אתה יכול להצביע בהנחה שזה יעבור בוועדת הכנסת.

משה גפני: אוקיי.

משה גפני: אני מבקש להצביע על חוק הסדרת העיסוק בייצוג על-ידי יועצי מס (תיקון מס' 3), התשע"ו-2016 עם התוספת שאתם הצגתם שלא מופיעה בהצעת החוק, אלא מה שאתם הקראתם לגבי הנושא של - - -

שגית אפיק: אבל אתה הקראת עכשיו את השם של ההצעה שלך.

משה גפני: אז אני אבטל את זה.

שגית אפיק: אתה מצביע קודם על ההצעה הממשלתית בעצם.

משה גפני: יש לכם הנוסח כפי שישי הקריא?

שגית אפיק: כן.

משה גפני: מי בעד אישור הצעת חוק הסדרת העיסוק בייצוג על-ידי יועצי מס (תיקון מס' 3), התשע"ו-2016 עם התוספת שהוקראה על-ידי ישי.

ישי פרלמן: שלומית הקריאה את זה.

שגית אפיק: לגבי האגרות.

משה גפני: מי בעד הצעת החוק?

מיקי לוי: הוספתם את זה?

שגית אפיק: את הנושא של האגרות שהם ביקשו להוסיף.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד הצעת החוק – רוב

משה גפני: נמנעים – אין

משה גפני: אין מתנגדים, אין נמנעים.

משה גפני: הצעת החוק אושרה.

משה גפני: אני מצמיד את הצעת החוק הפרטית כפי ששגית הקריאה אותה.

משה גפני: מי בעד הצעת החוק לעניין ייצוג בפני המוסד לביטוח לאומי?

משה גפני: מי נגד?

משה גפני: מי נמנע?

משה גפני: בעד הצעת החוק – רוב

משה גפני: נמנעים – אין

משה גפני: אין מתנגדים, אין נמנעים.

משה גפני: הצעת החוק אושרה.

מנואל טרכטנברג: יש לי שאלה.

מנואל טרכטנברג: אני רוצה לקבל נתונים על מספר יועצי המס, והאם יש לנו נתונים על ההרכב של יועצי המס מהמגזר החרדי.

מנואל טרכטנברג: שאלה נוספת – האם יש עוד תפקידים שכיום מבצעים רואי חשבון שיכולים להיות פתוחים בעתיד גם ליועצי מס?

מנואל טרכטנברג: אני מעוניין לדעת על כך.

ג'ק בלנגה: כן, ביקורת על הדוחות הכספיים.

משה אשר: ברשות המסים אין דברים כאלה.

משה אשר: אין לנו תנאי סף של רואה חשבון.

מנואל טרכטנברג: אני מתכוון לתפקיד פר-סה.

מנואל טרכטנברג: כמו שעכשיו הרחבתם.

משה אשר: חוק רואי החשבון קובע - - - מי שעושה ביקורת ונותן חוות דעת על דוח כספי הוא רק רואה חשבון.

מנואל טרכטנברג: ברור.

משה אשר: זה ייחוד המקצוע שלהם.

מנואל טרכטנברג: אני שואל שאלה, האם יש עוד דברים כאלה, כי אנחנו מנסים להרחיב את היריעה.

מנואל טרכטנברג: תבדקו.

מנואל טרכטנברג: תודה.

מיקי לוי: סוף סוף המקצוע שלך הוסדר, ירון.

מיקי לוי: שיהיה בהצלחה.

משה גפני: בקדנציה שלך – כל הכבוד.

משה גפני: תודה לכולם, הישיבה נעולה.